b'\n_START_ARTICLE_\nFethullah G\xc3\xbclen\n_START_SECTION_\n\xc5\xbdivljenjepis\n_START_PARAGRAPH_\nG\xc3\xbclen se je rodil v vasi Korucuk blizu Erzuruma v Tur\xc4\x8diji. Njegov o\xc4\x8de Ramiz G\xc3\xbclen je bil imam. Od malih nog je bil dele\xc5\xbeen neformalne islamske izobrazbe. Pridigati je za\xc4\x8del \xc5\xbee pri \xc5\xa1tirinajstih. Nanj so ve\xc4\x8dinoma vplivale ideje klerika Saida Nursija in srednjeve\xc5\xa1kega islamskega misleca Mevlane Jalal ad-Dina Rumija. Pozneje se je iz rojstenga mesta odselil v Izmir, kjer je med letoma 1988 in 1991 imel vrsto pridig v mo\xc5\xa1ejah in je intenzivno za\xc4\x8del zbirati lastne privr\xc5\xbeence. Leta 1994 je sodeloval pri ustanovitvi Fundacije novinarjev in pisateljev ter postal njen \xc4\x8dastni predsednik. Leta 1998 so stekli prvi sodni procesi proti njemu, zaradi suma propagande radikalnega islama in nezakonitih dejanj rekrutiranja javnih uslu\xc5\xbebencev, dijakov in \xc5\xa1tudentov ter nastavljanja ljudi v dr\xc5\xbeavne slu\xc5\xbebe z namenom vplivanja na dr\xc5\xbeavne oblasti. G\xc3\xbclen se je nato sprva zaradi zdravstvenih te\xc5\xbeav preselil v ZDA, v Tur\xc4\x8dijo pa se potem ni vrnil, ker se je odlo\xc4\x8dil ostati v ZDA in se tako izognil sodnim procesom.\n_START_SECTION_\nDialog med verami\n_START_PARAGRAPH_\nKot eden prvih islamskih verskih avtoritet se je Fethullah G\xc3\xbclen zavzemal za intenzivnej\xc5\xa1e medreligijsko sodelovanje ter za dialog med verami in se je s tem namenom velikokrat sestajal s pape\xc5\xbeem. Sam se v svojem nauku osredoto\xc4\x8da na islamsko duhovnost (na Zahodu znano kot sufizem).\n_START_SECTION_\nTerorizem\n_START_PARAGRAPH_\nG\xc3\xbclen uradno sicer zavra\xc4\x8da vse vrste terorizma in svari pred samovoljnim nasiljem in napadi na civiliste, ki jih terorizem prina\xc5\xa1a, saj je to v nasprotju s temeljnimi na\xc4\x8deli spo\xc5\xa1tovanja \xc4\x8dlove\xc5\xa1kega \xc5\xbeivljenja in stvarstva in temu tako ni mesta v Islamu. Kot eden izmed prvih islamskih voditeljev, je tudi obsodil teroristi\xc4\x8dne napade 11. septembra 2001. Je tudi mnenja, da je bil islam ugrabiljen s strani teroristov, ki trdijo da so muslimani in da tako ravnajo na podlagi svojega verskega prepri\xc4\x8danja._NEWLINE_Fethullah G\xc3\xbclen je sicer sam osumljen vodstva klerikalne teroristi\xc4\x8dne organizacije, znane kot FET\xc3\x96, ki se zavzema za vzpostavljanje lastnih mre\xc5\xbe in celic v vladnih organizacijah ter kriti\xc4\x8dnih dr\xc5\xbeavnih to\xc4\x8dkah in sicer oboro\xc5\xbeenih silah, policiji in celo dr\xc5\xbeavnemu vrhu samem. Najhuj\xc5\xa1e dejanje te organizacije je bilo na dan 15. julija 2016, ko se je FET\xc3\x96 celica vzpostavljena v tur\xc5\xa1ki vojski uprla in poskusila izvesti dr\xc5\xbeavni udar z namenom prevzetja oblasti in je bilo pri temu s strani pu\xc4\x8distov ubito 205 ljudi. Na podlagi tega tudi Tur\xc4\x8dija zahteva njegovo izro\xc4\x8ditov a G\xc3\xbclen svojo vpletenost vztrajno zavra\xc4\x8da ter trdi, da se zavzema za Demokracijo, kot eno izmed prvin Islama.\n_START_SECTION_\nDrugi projekti civilne dru\xc5\xbebe\n_START_PARAGRAPH_\nMed druge projekte, katerih glavni sponzor je Fethullah G\xc3\xbclen, spadajo \xc5\xa1e humanitarne organizacije, dru\xc5\xa1tva za trajnostni razvoj in organizacije medijev, profesionalna zdru\xc5\xbeenja, zdravstvene in edukacijske ustanove.\n_START_SECTION_\nGulenisti\xc4\x8dno gibanje in FET\xc3\x96\n_START_PARAGRAPH_\nGibanje G\xc3\xbclen je gibanje civilne dru\xc5\xbebe, ki ga je sam ustanovil in sicer z namenom "slu\xc5\xbeenju skupnemu dobremu"_NEWLINE_Privr\xc5\xbeence je za\xc4\x8del rekrutirati v osemdesetih letih prej\xc5\xa1njega stoletja in je sprva pritegnilo veliko \xc5\xa1tevilo podpornikov v Tur\xc4\x8diji kot tudi v centralni Aziji, pa tudi na drugih koncih sveta, kjer s humanitarnimi organizacijami, \xc5\xa1e posebej edukacijskimi ustanovami rekrutirajo nove privr\xc5\xbeence, \xc5\xa1e posebej mlade ljudi._NEWLINE_Kljub navidenzni miroljubnosti gibanja se \xc5\xa1iri veliko obto\xc5\xbeb in \xc5\xa1pekulacij o zlonamernosti gibanja, ki se ka\xc5\xbeejo v nastavljanju lastnih privr\xc5\xbeencev v dr\xc5\xbeavne slu\xc5\xbebe in prizadevanju, da bi imeli vpliv nad vojsko, policijo, politi\xc4\x8dnimi strankami in celo sodstvu in je bilo na ta ra\xc4\x8dun gibanje vpleteno v vrsto \xc5\xa1kandalov v Tur\xc4\x8diji, kjer je bilo z goljufijo nastavljaljenih pripadnikov gibanja v vrste vojske, policije ter sodstva in naj bi se tako z montiranimi procesi izvajalo \xc4\x8distke sekularnih tur\xc5\xa1kih oficirjev iz vojske, da bi se ti nadomestili z ljudmi iz vrst "gulenistov"._NEWLINE_Organizacija je tudi osumljena teroristi\xc4\x8dnih dejanj (FET\xc3\x96) in med to dejanje spada poskus dr\xc5\xbeavnega udara 15. julija 2016, ko so pu\xc4\x8disti, po domnevnem navodilu G\xc3\xbclena, ubili 205 ljudi, ve\xc4\x8dinoma civiliste.\n_START_SECTION_\nPublikacije\n_START_PARAGRAPH_\nFethullah G\xc3\xbclen je avtor ve\xc4\x8d kot \xc5\xa1estdesetih knjig in mnogih \xc4\x8dlankov o celi vrsti tem (socialna, politi\xc4\x8dna in verska vpra\xc5\xa1anja, umetnost, znanost in \xc5\xa1port), Ima pa tudi ve\xc4\x8d tiso\xc4\x8d avdio in videokaset svojih predavanj. Je pisec v \xc5\xa1tevilnih revijah in \xc4\x8dasopisih. \xc5\xa0tevilne od njegovih knjig so prevedene tudi v tuje jezike.'